Niubergas (Oregonas)

Niubergas () – miestas Jungtinių Amerikos Valstijų šiaurės vakarinėje dalyje, Oregono šiaurės vakaruose, į pietvakarius nuo Portlando, Vilameto upės slėnyje. Miestas yra aplinkinėje teritorijoje pagamintų popieriaus, medienos produktų, užaugintos medienos ir vaisių prekybos, apdirbimo ir platinimo centras. Šioje vietovėje taip pat užauginama 90 % visų JAV lazdyno riešutų, vystoma reikšminga vyno gamybos pramonė. Atnaujintas 1881 m. statybos Hoover-Minthorn namas, kuriame su dėde vaikystę praleido būsimasis JAV prezidentas Herbertas Huveris. Netoliese yra Čampoego valstijos paveldo teritorija, joje kadaise buvo indėnų kalapujų kaimas; šioje vietoje 1843 m. naujakuriai suorganizavo pirmąją veiksmingą vyriausybę būsimojoje Oregono valstijoje.Newberg. www.britannica.com. Nuoroda tikrinta 2026-02-21.
kairėje|miniatiūra|240x240px|Miesto rotušė

 Istorija 
Niubergas įkurtas 1869 m.; tai pirmoji kvakerių gyvenvietė šiame regione. Pavadinimą suteikė vienas iš naujakurių, pagal gimtąjį miestą Noibergą Vokietijoje. Mieste nuo 1885 m. veikia Džordžo Fokso universiteto būstinė; šioje įstaigoje iki 1888 m. mokėsi būsimasis JAV prezidentas Herbertas Huveris. 1889 m. suteiktos miesto teisės.

 Gyventojai 
2020 m. JAV gyventojų surašymo duomenimis, mieste gyveno 75,02 % baltųjų, 14,89 % lotynoamerikiečių, 6,2 % mišrios rasės, 1,9 % azijiečių, 0,83 % afroamerikiečių, 0,54 % indėnų, 0,44 % kitų rasių ir 0,19 % Ramiojo vandenyno salų kilmės gyventojų.Newberg city, Oregon. https://data.census.gov. Nuoroda tikrinta 2026-02-21.

 Šaltiniai 

Kategorija:Oregono miestai